
S.1 Байланыс деректері
S.1.1 Ұйым
Қазақстан Республикасы Стратегиялық жоспарлау және реформалар агенттігінің Ұлттық статистика бюросы (бұдан әрі – Бюро) 
S.1.2 Құрылымдық бөлімше
Халық статистикасы департаменті
S.1.3 Байланысқа жауапты адамының аты
Аида Айтбайқызы
S.1.4 Байланысқа жауапты адамның функциялары 
Статистикалық материалдарды қалыптастыру, өңдеу және жариялау. «Халық саны» көрсеткішіне жауапты. Бас сарапшы.
S.1.5 Байланысқа жауапты адамның пошта мекенжайы
010000, Астана қ., Мәңгілік Ел даңғылы 8, Министрліктер үйі, 4 - кіреберіс
S.1.6 Байланысқа жауапты адамның электрондық мекенжайы
ai.kanasheva@aspire.gov.kz
S.1.7 Байланысқа жауапты адамның телефон нөмірі
+7(7172)749530
S.2 Метадеректердің соңғы жаңартылған күні 
S.2.1 Жаңартылған метадеректерді соңғы растау
25.11.2021
S.2.2 Метадеректердің соңғы орналастырылуы
25.11.2021
S.2.3 Метадеректердің соңғы жаңартылған күні
25.11.2021
S.3 Статистикалық ақпаратты ұсыну
S.3.1 Деректерді сипаттау
 Қазақстан Республикасы халқының саны жергілікті жердің типіне бойынша, өңірлер бойынша, орташа жылдық, өсім қарқыны бойынша жарияланады. ҚР СЖРА Ұлттық статистика бюросының stat.gov.kz интернет-ресурсының Басты бет/ Әлеуметтік статистика/ Демографиялық статистика/ Электрондық кестелер / Қазақстан Республикасың халық саны (2026 жылдың басындағы).
S.3.2 ҰАА
Ресми статистикалық ақпаратты қалыптастыру кезінде мынадай статистикалық сыныптауыштар мен анықтамалықтар пайдаланылады:
1.     Әкімшілік-аумақтық объектілер сыныптауышы (ӘАОС);
2.     Жас топтарының анықтамалығы;
3.     Жыныс анықтамалығы.
Көрсетілген сыныптауыштар мен анықтамалықтар статистикалық деректерді қалыптастыру және ұсыну кезінде қолданылады және Ұлттық статистика бюросының www.stat.gov.kz ресми интернет-ресурсындағы «Басты бет» / «Сыныптауыштар» бөлімінде қолжетімді.
S.3.3 Секторлық қамту
Ұлттық санақ қорытындылары, алдыңғы кезеңнің басындағы санақ, табиғи өсім, көші-қон сальдосы, әкімшілік-аумақтық өзгерістер.
S.3.4 Статистикалық тұжырымдамалар және анықтамалар
Халық саны мен құрылымының көрсеткіштерін есептеудің мақсаты – тиімді әлеуметтік және экономикалық саясатты жүргізуге, ел мен өңірлерді дамыту бағдарламаларын әзірлеуге қажетті халық саны мен құрылымы туралы толық және анық ақпарат алу болып табылады.
Анықтамалар:
Халық саны - осы берілген уақыт мезетінде осы аумақта тұрып жатқан адамдар саны.
Халықтың жалпы өсімі (кемуі) – халықтың табиғи өсімінің (кемуінің) және көші-қон өсімінің (кемуінің) алгебралық қосындысы;
Халықтың көші-қон өсімі (кемуі) – белгілі бір кезең ішінде өңір аумағына келгендер саны мен оның шегінен кеткендер саны арасындағы айырмашылық;
Халықтың табиғи өсімі (кемуі) – белгілі бір кезең ішінде тірі туылғандар  саны мен қайтыс болғандар саны арасындағы айырмашылық.
S.3.5 Статистикалық объект
Қазақстан Республикасының тұрақты халқы.
S.3.6 Бас жиынтық (зерттеу бірліктерін іріктеу қағидасы)
Жыл басындағы тұрақты халық санының ағымдағы бағалауы соңғы ұлттық халық санағын өткізу қорытындылары бойынша алынған, ұлттық халық санағын өткізу күнінен санақ жүргізілген жылдың 1 қаңтарына келтірілген деректер негізінде есептеледі, оған жыл сайын Қазақстан Республикасының немесе оның өңірлерінің аумағына туғандар мен тұрақты тұруға келгендер саны қосылып, қайтыс болғандар мен Қазақстан Республикасының немесе оның өңірлерінің аумағынан тыс жерлерге тұрақты тұруға кеткендер саны шегеріледі.
Іріктемелі зерттеу жүргізілмейді. Статистикалық ақпарат халықтың соңғы ұлттық санағының деректері және халықтың тууы, қайтыс болуы, келуі мен кетуі туралы әкімшілік деректер, сондай-ақ әкімшілік-аумақтық өзгерістер туралы деректер негізінде қалыптастырылады.
Жыл басындағы тұрақты халық санының ағымдағы бағалауы халықтың соңғы ұлттық санағының қорытындылары бойынша санын халықтың табиғи және көші-қон қозғалысын ескере отырып түзету арқылы есептеледі.
S.3.7 Аумақтық қамту
Қазақстан Республикасы, облыстар, республикалық маңызы бар қалалар, астана, аудандар және облыстық маңызы бар қалалар.
S.3.8 Қамту уақыты
2000 жылдан 2026 жылға дейін.
S.3.9 Базалық кезең
Базалық кезең ретінде өткен жылмен салыстырғандағы арақатынас алынады.
S.4 Өлшем бірлігі
Адам
S.5 Есепті кезең
Жыл
S.6 Құқықтық негіз
S.6.1 Нормативтік құқықтық актілер
1. «Мемлекеттік статистика туралы» Қазақстан Республикасының 2010 жылғы 19 наурыздағы № 257-IV Заңы.  
2. Қазақстан Республикасының заңнамасында белгіленген тәртіппен Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысының бұйрығымен бекітілетін Статистикалық жұмыстар жоспары. 
3. Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысының бұйрығымен бекітілетін Ресми статистикалық ақпаратты тарату графигі. 
4. Қазақстан Республикасы Ұлттық экономика министрлігі Статистика комитеті төрағасының 2017 жылғы 21 қыркүйектегі №134 «Халық санының және құрылымының көрсеткіштерін есептеу әдістемесі» бұйрығы. 
S.6.2 Деректермен алмасу
2019 жылғы 26 желтоқсандағы Қазақстан Республикасы Статистика комитетінің «е-Статистика» интеграцияланған ақпараттық жүйесін Қазақстан Республикасы Ішкі істер министрлігінің «Халықты құжаттандыру және тіркеу» Тіркеу пункті» ақпараттық жүйесімен Қазақстан Республикасы Цифрлық даму, инновациялар және аэроғарыш өнеркәсібі министрлігінің «электрондық үкімет» шлюзі арқылы интеграциялауды іске асыру туралы келісім.
2019 жылғы 24 маусымдағы Қазақстан Республикасы Ұлттық экономика министрлігі Статистика комитетінің «е-Статистика» интеграцияланған ақпараттық жүйесін Қазақстан Республикасы Әділет министрлігінің «Азаматтық хал актілерін тіркеу жазбалары» ақпараттық жүйесімен Қазақстан Республикасы Цифрлық даму, инновациялар және аэроғарыш өнеркәсібі министрлігінің «электрондық үкімет» шлюзі арқылы интеграциялауды іске асыру туралы келісім.
2021 жылғы 14 маусымдағы Қазақстан Республикасы Стратегиялық жоспарлау және реформалар агенттігінің Ұлттық статистика бюросының «е-Статистика» интеграцияланған ақпараттық жүйесін Қазақстан Республикасы Денсаулық сақтау министрлігінің «Тіркелген халық тіркелімі» ақпараттық жүйесімен Қазақстан Республикасы Цифрлық даму, инновациялар және аэроғарыш өнеркәсібі министрлігінің «электрондық үкімет» шлюзі арқылы интеграциялауды іске асыру туралы келісім.
S.7 Құпиялық 
S.7.1 Құпиялылық саясаты
1. Статистикалық, әкімшілік және балама деректердің құпиялылығы «Мемлекеттік статистика туралы» Қазақстан Республикасының Заңына, «Дербес деректер және оларды қорғау туралы» Қазақстан Республикасының Заңына және «Ақпараттандыру туралы» Қазақстан Республикасының Заңына сәйкес қамтамасыз етіледі. 
2. Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысының 2021 жылғы 10 ақпандағы №20 бұйрығымен бекітілген Ақпараттық қауіпсіздік саясаты (бұдан әрі – Саясат) Бюроның ақпараттық қауіпсіздігін қамтамасыз ету саласындағы мақсаттарды, міндеттерді, басшылыққа алынатын қағидаттар мен практикалық тәсілдерді айқындайды. Саясаттың негізгі мақсаты – ресми статистикалық ақпараттың қолжетімділігін, сондай-ақ оның тұтастығы мен түпнұсқалығы қамтамасыз етілген жағдайда Бюроның есептеу техникасы құралдарында сақталатын және өңделетін ақпараттың құпиялылығын қамтамасыз ету.                                                                             Қағидалардың 8-тармағына сәйкес алынған әкімшілік деректер уәкілетті орган ведомствосы бекітілген статистикалық әдіснамаға сәйкес өңделеді және тек ресми статистикалық ақпарат түрінде таратуға жатады.                                                                                       S.7.2 Құпиялылық – деректерді өңдеу                                                    Әкімшілік деректерді өңдеу Ұлттық статистика бюросының қорғалған ақпараттық ортасында жүзеге асырылады. Деректерге қолжетімділік тек уәкілетті қызметкерлерге қолжетімділік құқықтарының аражігін ажырату арқылы беріледі. Ресми статистикалық ақпаратты тарату алдында деректер құпия ақпараттың жария болуын болдырмайтын автоматтандырылған және визуалды сапа бақылауынан өтеді. Қорытынды статистикалық көрсеткіштерді қалыптастыру әкімшілік деректерді қосу әдісімен жүзеге асырылады. Қазақстан Республикасы Статистика агенттігі төрағасының 2010 жылғы 2 шілдедегі №168 бұйрығымен бекітілген «Дерекқорды ғылыми және ғылыми-техникалық қызметте сәйкестендірілмеген түрінде пайдалану үшін ұсыну қағидалары». 
S.8 Ресми статистикалық ақпаратты тарату саясаты
S.8.1 Ресми статистикалық ақпаратты тарату графигі
Ресми статистикалық ақпаратты тарату Қазақстан Республикасы Стратегиялық жоспарлау және реформалар агенттігінің Ұлттық статистика бюросының басшысының бұйрығымен бекітілген Ресми статистикалық ақпаратты тарату графигінің 919-тармағына сәйкес жүзеге асырылады. Қазақстан Республикасының 2010 жылғы 19 наурыздағы №257 «Мемлекеттік статистика туралы» Заңының 26-бабының 1 және 2-тармақтарына сәйкес Мемлекеттік статистика органдары пайдаланушыларға сапалы ресми статистикалық ақпаратқа, оның ішінде машинада оқылатын деректер және статистикалық әдіснама форматындағы ақпаратқа бір мезгілде қол жеткізуге тең құқықтарды оларды мемлекеттік статистика органдарының интернет-ресурсында орналастыру арқылы қамтамасыз етеді.
Статистикалық жұмыс жоспарының 5-тармағында, 7-тармағында көзделген Халық саны туралы статистикалық ақпарат / Статистикалық жұмыс жоспарында және Ресми статистикалық ақпаратты тарату графигінде көзделген барлық статистикалық ақпарат Бюроның www.stat.gov.kz интернет-ресурсында еркін қолжетімділікке орналастырылады. Статистикалық жұмыс жоспары және Ресми статистикалық ақпаратты тарату графигі мемлекеттік органдардың Бірыңғай интернет-ресурстар платформасында (МО БИРП) www.gov.kz «Бюро» / «Басты бет» / «Негізгі құжаттар» бөлімінде қолжетімді. https://adilet.zan.kz/rus/docs/G24NZA00002  
S.8.2 Ресми статистикалық ақпаратты тарату графигіне қолжетімділік
Ресми статистикалық ақпаратты тарату графигі Ұлттық статистика бюросының ресми интернет-ресурсында «Жарияланымдар күнтізбесі» бөлімінде орналастырылған. Қолданыстағы Кесте бар бетке немесе құжатқа өзекті сілтеме көрсетіледі. https://stat.gov.kz/ru/release-calendar/
S.8.3 Пайдаланушы үшін қолжетімділік
Ресми статистикалық ақпарат Ұлттық статистика бюросының ресми интернет-ресурсында бекітілген Ресми статистикалық ақпаратты тарату графигіне сәйкес орналастырылады. Жарияланған ақпаратқа қолжетімділік Қазақстан Республикасының 2010 жылғы 19 наурыздағы №257 «Мемлекеттік статистика туралы» Заңына сәйкес пайдаланушылардың барлық санаттары үшін (Халықаралық ұйымдар, Тәуелсіз Мемлекеттер Достастығының Статистика комитеті, Еуропалық экономикалық комиссия, Қазақстан Республикасының Денсаулық сақтау министрлігі және басқа да мемлекеттік органдары, жеке және заңды тұлғалар) ашық әрі тең болып табылады. Жариялау жекелеген пайдаланушыларға алдын ала қолжетімділік бермей, бір мезгілде жүзеге асырылады. Есепті кезеңде ресми статистикалық ақпаратты тарату мерзімдерінен ауытқулар болған жоқ.
S.9 Тарату жиілілігі
Жыл сайын
S.10 Қолжетімділік пен айқындылық
S.10.1 Жаңалықтарды жариялау
Есепті кезеңде осы статистика бойынша арнайы пресс-релиздер жарияланған жоқ.
S.10.2 Жарияланымдар
1. «Қазақстан Республикасы халқының жынысы және елді мекен түрлері бойынша саны» электрондық кестелері Бюроның [www.stat.gov.kz] интернет-ресурсында «Статистика» / «Әлеуметтік статистика» / «Демографиялық статистика» / «Электрондық кестелер» бөлімінде қолжетімді; 
2. Динамикалық қатарлар Бюроның [www.stat.gov.kz] интернет-ресурсында «Статистика» / «Әлеуметтік статистика» / «Демографиялық статистика» / «Динамикалық қатарлар» бөлімінде қолжетімді.
S.10.3 Онлайн-дерекқоры 
Бюроның www.stat.gov.kz интернет-ресурсы. «Талдау» ақпараттық-талдау жүйесі / «Демографиялық статистика».
S.10.3.1 AC1. Ресми статистикалық ақпаратқа жолданымдар саны.
Іске асырылмаған.
S.10.4 Микродеректерге сәйкестендірілмеген түрінде қолжетімділік
Дерекқорларды сәйкестендірілмеген түрде ұсыну Қазақстан Республикасы Статистика агенттігі төрағасының 2010 жылғы 2 шілдедегі №168 бұйрығымен бекітілген «Дерекқорды ғылыми және ғылыми-техникалық қызметте сәйкестендірілмеген түрінде пайдалану үшін ұсыну қағидаларымен» реттеледі. Дерекқорларды сәйкестендірілмеген түрде алу үшін өтінім беру шарттары туралы ақпарат Бюроның www.stat.gov.kz интернет-ресурсында «Зерттеушілер үшін» бөлімінде қолжетімді. Өтінім Бюроның www.stat.gov.kz интернет-ресурсындағы «Жеке кабинет» / «Пайдаланушы кабинеті» арқылы қалыптастырылады және қажетті құжаттарды қоса бере отырып, электрондық цифрлық қолтаңбамен куәландырылады.
S.10.5 Өзге де
S.10.5.1 AC2. Метадеректер-кеңестер беру
Іске асырылмаған.
S.10.6 Әдіснамалық құжаттама
Қазақстан Республикасы Ұлттық экономика министрлігі Статистика комитеті төрағасының 2017 жылғы 21 қыркүйектегі №134 «Халық санының және құрылымының көрсеткіштерін есептеу әдістемесін бекіту туралы» бұйрығымен бекітілген Бюроның www.stat.gov.kz интернет-ресурсында «Әдіснама» / «Демографиялық статистика» бөлімінде қолжетімді. Туу көрсеткіштерін есептеу әдістемесі, өлім-жітім көрсеткіштерін есептеу әдістемесі, халық көші-қонының негізгі көрсеткіштерін есептеу әдістемесі https://stat.gov.kz/ru/methodology/37/.  
S.10.7 Сапа бойынша құжат
Ресми статистикалық ақпараттың сапасын басқару Ресми статистикалық ақпараттың сапасын бағалау әдістемесіне сәйкес жүзеге асырылады. Қарастырылып отырған статистикалық процесс бойынша жыл сайын Ресми статистикалық ақпараттың сапасы туралы есеп дайындалады. Деректерді өңдеу барысында форматтық-логикалық бақылаудың, валидациялаудың және деректердің толықтығын талдаудың автоматтандырылған рәсімдері қолданылады. http://adilet.zan.kz/rus/docs/V1800017011.
S.11 Сапаны басқару
S.11.1 Сапаны қамтамасыз ету
Ресми статистикалық ақпараттың сапасын қамтамасыз ету «Мемлекеттік статистика туралы» Қазақстан Республикасының Заңына, Ресми статистикалық ақпараттың сапасын бағалау әдістемесіне және Ұлттық статистика бюросының ішкі нормативтік құжаттарына сәйкес жүзеге асырылады. Сапаны бақылау статистикалық процестің барлық кезеңдерінде жүргізіледі және келіп түсетін деректердің толықтығын тексеруді, форматтық-логикалық бақылауды, автоматтандырылған және сараптамалық валидациялауды, көрсеткіштердің салыстырмалылығын талдауды және бекітілген әдіснаманың сақталуын бақылауды қамтиды. Ресми статистикалық ақпараттың сапасын арттыру үшін бірыңғай әдіснамалық тәсілдер, бақылаудың автоматтандырылған рәсімдері және статистикалық процестердің сапасына тұрақты мониторинг жүргізу қолданылады. 
[bookmark: _Hlk238045208]S.11.2 Ресми статистикалық ақпараттың сапасын бағалау 
«Халық саны» көрсеткіші бойынша ресми статистикалық ақпараттың сапасына соңғы бағалау Ресми статистикалық ақпараттың сапасын бағалау әдістемесіне сәйкес 2021 жылғы қараша айында жүргізілді.
Бағалау нәтижелері бойынша статистикалық ақпарат жалпы алғанда белгіленген сапа өлшемшарттарына сәйкес келеді.
Күшті жақтары: аумақтық қамтудың толықтығы, әкімшілік деректерді пайдалану, автоматтандырылған бақылау рәсімдерінің болуы, ақпаратты тарату үшін белгіленген мерзімдердің сақталуы, динамикалық қатарлардың болуы.
Анықталған кемшіліктер: автоматтандырылған бақылау рәсімдерін одан әрі жетілдіру, метадеректердің ақпараттылығын арттыру және бастапқы әкімшілік деректердің сапасын талдау мүмкіндіктерін кеңейту қажеттілігі.
Жетілдіру жөніндегі шаралар: автоматтандырылған бақылау рәсімдерін дамыту, әкімшілік деректердің сапасы мен келісімділігін арттыру, метадеректерді жетілдіру және таратылатын статистикалық ақпараттың егжей-тегжейлілігін кеңейту.
Толық ақпарат Сапа туралы есептің тиісті бөлімдерінде ұсынылған: https://stat.gov.kz/industries/social-statistics/demography/quality-reports/.
S.12 Өзектілік
S.12.1 Пайдаланушылардың қажеттіліктері
Ақпаратты пайдаланушылар: Халықаралық ұйымдар Тәуелсіз Мемлекеттер Достастығының Статистика комитеті, Еуропалық экономикалық комиссия, Қазақстан Республикасының Денсаулық сақтау министрлігі және басқа да мемлекеттік органдар, жеке және заңды тұлғалар.
S.12.2 Пайдаланушылардың қанағаттанушылығы
Ресми статистикалық ақпараттың негізгі пайдаланушылары мемлекеттік органдар, жергілікті атқарушы органдар, халықаралық ұйымдар, ғылыми мекемелер, бұқаралық ақпарат құралдары, бизнес өкілдері және халық болып табылады.
Статистикалық ақпарат мемлекеттік саясатты әзірлеу, әлеуметтік-экономикалық дамуды болжау, талдамалық материалдар дайындау, ғылыми зерттеулер жүргізу және Қазақстан Республикасының халықаралық міндеттемелерін орындау кезінде пайдаланылады. Ең көп сұранысқа ие көрсеткіштерге халық саны, халықтың табиғи қозғалысы және көші-қон көрсеткіштері жатады. Пайдаланушылардың жолданымдарын талдау нәтижелері бойынша қанағаттандырылмаған елеулі қажеттіліктер анықталған жоқ. Алдағы уақытта деректерді тарату сервистерін дамыту және жекелеген көрсеткіштердің егжей-тегжейлілігін кеңейту жоспарлануда.
Жыл сайын ресми статистикалық ақпаратты пайдаланушылар арасында сауал салу жүргізіледі. Пайдаланушы сауалнамасы Бюроның www.stat.gov.kz интернет-ресурсында «Сауалнама» / «Пайдаланушылар сауалнамасы» бөлімінде қолжетімді. Пайдаланушылардың қанағаттанушылығын зерделеу Ұлттық статистика бюросының ресми интернет-ресурсы пайдаланушылары арасында сауалнама жүргізу, азаматтар мен ұйымдардың жолданымдарын талдау, сондай-ақ ресми статистикалық ақпараттың негізгі пайдаланушыларымен консультациялар өткізу арқылы жүзеге асырылады.
Соңғы сауал салулар нәтижелері бойынша пайдаланушылардың басым көпшілігі жарияланған статистикалық ақпараттың толықтығын, қолжетімділігін және уақтылылығын оң бағалаған. Пайдаланушылардың негізгі ұсыныстары статистикалық деректердің егжей-тегжейлілігін кеңейтуге және ақпаратты іздеу сервистерін жетілдіруге байланысты болды.
S.12.3 Толықтық/R1. Деректердің толықтығы - үлес
Ресми статистикалық ақпарат Статистикалық жұмыс жоспарына, Ресми статистикалық ақпаратты тарату графигіне және Көрсеткіштерді есептеу әдістемесіне сәйкес толық көлемде жарияланады. Нормативтік құжаттарда көзделген барлық статистикалық көрсеткіштер белгіленген мерзімдерде қалыптастырылып, таратылады.
Жоқ немесе жарияланбайтын көрсеткіштер жоқ.
S.13 Дәлдік
S.13.1 Жалпы дәлдік
Ресми статистикалық ақпарат автоматтандырылған және сараптамалық сапа бақылауынан өткен әкімшілік деректер негізінде қалыптастырылады. Ықтимал қателердің негізгі көздеріне әкімшілік деректерді толық немесе уақтылы ұсынбау, оларды беру кезіндегі техникалық қателер, сондай-ақ мемлекеттік ақпараттық жүйелердегі ақпаратты бастапқы енгізу қателері болып табылады.
Көрсетілген тәуекелдерді барынша азайту үшін форматты-логикалық бақылау, ведомствоаралық деректерді салыстыру, ақпараттың толықтығы мен қайшылықсыздығын бақылау, сондай-ақ анықталған сәйкессіздіктерді жою бойынша әкімшілік деректер көздерінің иелерімен өзара іс-қимыл қолданылады. 
Халық саны көрсеткішінің дәлдігі халықтың ұлттық санағының деректерін және халықтың тууы, қайтыс болуы, көші-қоны туралы әкімшілік деректерді пайдалану, сондай-ақ бастапқы деректердің толықтығын, қайшылықсыздығын және салыстырмалылығын бақылау рәсімдерін жүргізу арқылы қамтамасыз етіледі.
Ықтимал қателерді анықтау үшін автоматтандырылған форматтық-логикалық тексерулер, ведомствоаралық салыстырулар, көрсеткіштер динамикасын талдау және анықталған ауытқуларға сараптамалық бағалау жүргізу пайдаланылады.
Ықтимал қателердің негізгі көздері әкімшілік деректердің толық болмауы немесе уақтылы ұсынылмауы, ақпаратты беру және өңдеу кезіндегі техникалық қателер, сондай-ақ бастапқы мемлекеттік ақпараттық жүйелердегі қателер болып табылады.
S.13.2 A1. Іріктеме қатесі - индикаторлар
Қолданылмайды. Ресми статистикалық ақпарат әкімшілік деректер негізінде қалыптасады, сондықтан іріктеме қателіктері, стандартты қателер, сенімділік интервалдары және вариация коэффициенттері есептелмейді.
S.13.3 Іріктемеге байланысты емес қателіктер
Қолданылмайды.
Ресми статистикалық ақпараттың сапасына негізінен іріктемемен байланысты емес қателер әсер етеді. Олар әкімшілік деректердің толық болмауы, мемлекеттік ақпараттық жүйелерге өзгерістердің уақтылы енгізілмеуі, деректерді өңдеу кезіндегі техникалық қателер, сондай-ақ жекелеген жазбаларды жіктеу кезінде жіберілетін қателер салдарынан туындауы мүмкін. Көрсетілген тәуекелдерді азайту үшін сапаны бақылаудың автоматтандырылған рәсімдері және әкімшілік дереккөздерінің иелерімен деректерді тұрақты түрде салыстыру жүргізіледі.
S.13.3.1 Қамту қатесі
Қамтудың ықтимал қателіктері әкімшілік ақпараттық жүйелерге мәліметтердің уақтылы енгізілмеуінен, сондай-ақ қайталанудың жекелеген жағдайларының болуымен не жекелеген жазбалардың болмауымен байланысты. Тұрақты ведомствоаралық салыстырулар осындай сәйкессіздіктерді уақтылы анықтауға және жоюға мүмкіндік береді.
S.13.3.1.1 A2. Қамтуды арттыру – қөрсеткіш
Сапаны бақылау нәтижелері бойынша қамтудың артық болуы жағдайлары анықталған жоқ.
S.13.3.1.2 A3. Жалпы бірліктер – үлесі

	Дереккөз
	Пайдалану үлесі

	1. Халық санағы
2. Әкімшілік деректер 
	100 %




S.13.3.2 Өлшеу қателігі
Өлшеу қателігі бастапқы әкімшілік жазбаларды дұрыс толтырмау, деректерді енгізу кезіндегі техникалық қателер немесе ескірген жіктеуіштерді пайдалану салдарынан туындауы мүмкін. Оларды анықтау үшін автоматтандырылған тексерулер және логикалық бақылау қолданылады.
S.13.3.3 Жауап алмау қателігі
Жауап алмау қателері жоқ, өйткені ресми статистикалық ақпарат ақпарат алмасу шеңберінде келіп түсетін әкімшілік деректер негізінде қалыптастырылады.
S.13.3.3.1 A4. Жауап берілмеген бірлік - үлес
Қолданылмайды.
S.13.3.3.2 A5. Жауап берілмеген сұрақ - үлес
Қолданылмайды.
S.13.3.4 Өңдеу қателігі
Негізгі тәуекелдер әкімшілік деректерді өңдеу және деректер форматтарын түрлендіру кезіндегі техникалық қателермен байланысты. Олардың алдын алу үшін форматтық-логикалық бақылаудың автоматтандырылған рәсімдері, деректердің толық жүктелуін бақылау және жариялау алдында қорытынды көрсеткіштерді верификациялау қолданылады.
S.13.3.5 Модельдік болжам қатесі
Қолданылмайды.
S.14 Уақтылылығы 
S.14.1 Жеделдік
Ресми статистикалық ақпарат әкімшілік деректер негізінде қалыптастырылады және есепті кезең аяқталғаннан кейін 30 күнтізбелік күн, 42 күн, 62 күн өткен соң жарияланады. Қалыптастыру мерзімі әкімшілік дереккөздерінің иелерінен деректерді алу, форматтық-логикалық бақылау, валидация жүргізу және қорытынды көрсеткіштерді келісу қажеттілігіне байланысты. Деректерді өңдеу мерзімдерін қысқарту үшін автоматтандырылған ақпарат алмасуды дамыту және сапаны бақылау рәсімдерін жетілдіру жүзеге асырылады.
Статистикалық ақпаратты тарату мерзімі статистикалық көрсеткіштің түрі мен кезеңділігіне байланысты айқындалады және Ресми статистикалық ақпаратты тарату кестесінде белгіленеді.
Алдын ала деректер есепті кезең аяқталғаннан кейін 30 күнтізбелік күннен соң таратылады.
Нақтыланған/түпкілікті деректер есепті кезең аяқталғаннан кейін 14 наурызда таратылады.
Нақты тарату мерзімдері бекітілген Ресми статистикалық ақпаратты тарату кестесіне сәйкес келеді.
S.14.1.1 Жеделдік/ TP1.Уақытша кезең – алдын ала нәтижелер
Алғашқы нәтижелерді өңдеуге жұмсалған уақыт, әкімшілік дереккөздердің ұсыну мерзімінен бастап бірінші айлық жарияланымға дейін 30 күнді құрайды, жылдық нақтыланған деректер жарияланады. Шығарылған күндері Статистикалық жұмыстар жоспарында және Ресми статистикалық ақпаратты тарату графигінде бекітілген және жарияланған.
S.14.1.2 Жеделдік / TP2. Уақытша кезең – соңғы нәтижелер
        Қорытынды нәтижелер есепті кезең аяқталғаннан кейін 86 күнтізбелік күн өткен соң, Ресми статистикалық ақпаратты тарату графигіне сәйкес жарияланады.
S.14.2 Ұқыптылық/TP3. Ресми статистикалық ақпаратты ұсыну және жариялау мерзімдерін сақтау
Барлық жарияланымдар Ресми статистикалық ақпаратты тарату графигінде көзделген мерзімдерде жүзеге асырылды. Жоспарланған және нақты жариялау күндері арасында ауытқулар болған жоқ. Егер жарияланым демалыс немесе мереке күндеріне сәйкес келсе, жарияланымды шығару келесі жұмыс күніне ауыстырылады.
S.15 Өзара байланыстылық және салыстырмалылық
S.15.1 Георгафиялық өзара байланыстылық және салыстырмылылық
Деректер Қазақстан Республикасының өңірлері арасында салыстырмалы.
S.15.1.1 Ағымдардың айналы статистика бойынша ассиметриясы –  коэффициент/ СС1
Қолданылмайды.
S.15.2 Уақыт бойынша өзара байланыстылық және салыстырмалылық – СС2.
Есепті кезеңде көрсеткіштерді есептеу әдіснамасы өзгерген жоқ. Динамикалық қатарлар толықтай салыстыруға келмейді, себебі 2009 жылдан бастап деректер жаңадан құрылған облыстар мен қалалардың (Абай, Жетісу, Ұлытау облыстары, Түркістан облысы, Шымкент қаласы) құрылуын ескере отырып қайта есептелді. 2000–2008 жылдардағы Түркістан облысы бойынша деректер Оңтүстік Қазақстан облысы бойынша келтірілген.
Деректер 1991 жылдан 2026 жылға дейінгі кезең бойынша динамикалық қатарлар Бюроның www.stat.gov.kz интернет-ресурсында «Статистика» / «Әлеуметтік статистика» / «Демографиялық статистика» / «Динамикалық қатарлар» бөлімінде қолжетімді.
S.15.3 Домендер арасындағы өзара байланыстылық және салыстырмалылық
S.15.3.1 Кезеңдер арасындағы өзара байланыстылық және салыстырмалылық
Әртүрлі кезеңдердің деректері өзара байланысты және келісілген. Жылдық көрсеткіштер есепті кезеңнің қорытынды деректері негізінде қалыптастырылады. Әртүрлі кезеңділікпен жарияланатын деректер арасында елеулі алшақтықтар анықталған жоқ.
S.15.3.2 Ұлттық шоттармен өзара байланыстылық және салыстырмалылық 
Қолданылмайды.
S.15.4 Сыртқы өзара байланыстылық
Көрсеткіштерді қалыптастыру демографиялық статистика саласындағы халықаралық ұсынымдар мен стандарттарды, оның ішінде Біріккен Ұлттар Ұйымының халықты және халықтың табиғи қозғалысын статистикалық есепке алу жөніндегі ұсынымдарын ескере отырып жүзеге асырылады.
Қолданылатын тұжырымдамалар мен анықтамалар көрсеткіштерді басқа елдердің ұқсас статистикалық ақпараттарымен салыстыруға мүмкіндік береді.
S.15.5 Ішкі өзара байланыстылық
Ресми статистикалық ақпарат ішкі келісілген болып табылады. Қорытынды көрсеткіштер өзара байланысты, сабақтас бағыттар бойынша жарияланған статистикалық деректерге сәйкес келеді және жарияланғанға дейін логикалық әрі арифметикалық келісімділік бақылауынан өтеді.
S.16 Жүктеме
Халықтың көші-қоны бойынша деректер Қазақстан Республикасы Статистика комитетінің «е-Статистика» интеграцияланған ақпараттық жүйесін Қазақстан Республикасы Ішкі істер министрлігінің «Халықты құжаттандыру және тіркеу» Тіркеу пункті» қолданбалы бағдарламалық қамтамасыз етуімен Қазақстан Республикасы Цифрлық даму, инновациялар және аэроғарыш өнеркәсібі министрлігінің «электрондық үкімет» шлюзі арқылы интеграциялауды іске асыру туралы 2019 жылғы 26 желтоқсандағы Келісімге сәйкес келіп түседі.
Келген, кететін ҚР азаматтары, шетелдіктер және азаматтығы жоқ адамдар тұрақты тұрғылықты жеріне (бұдан әрі-ТТЖ) ҚР ІІМ аудандық, қалалық көші-қон қызметі басқармаларына тіркеуге немесе тіркеуден шығаруға өтініш береді. ҚР азаматтары бойынша мәліметтер Ұлттық статистика бюросының «Халықтың статистикалық тіркелімі» ақпараттық жүйесіне (бұдан әрі - ҰСБ ХСТ АЖ) Қазақстан Республикасы Ішкі істер министрлігінің «Халықты құжаттандыру және тіркеу» Тіркеу пункті» ақпараттық жүйесінен (бұдан әрі - ІІМ ХҚТТП АЖ) on-line режимде түседі. 
Шетелдіктердің келгені және кеткені туралы мәліметтердің дұрыс толтырылуы тексеріледі, қателер немесе мәліметтердің толық еместігі анықталған жағдайда толықтыру үшін кері қайтарылады. Бұдан кейін халықтың көші-қоны бойынша қалыптастырылған дерекқорлар  Қазақстан Республикасының Стратегиялық жоспарлау және реформалар агенттігі Ұлттық статистика бюросының Ақпараттық-есептеу орталығына (бұдан әрі – ҰСБ АЕО) беріледі, онда логикалық және арифметикалық бақылауды редакциялау, деректерді өңдеу жүргізіледі және халық санын есептеу үшін пайдаланылады.
Туу және өлім туралы деректер  Қазақстан Республикасы Стратегиялық жоспарлау және реформалар агенттігінің Ұлттық статистика бюросының «е-Статистика» интеграцияланған ақпараттық жүйесін Қазақстан Республикасы Денсаулық сақтау министрлігінің «Тіркелген халық тіркелімі» ақпараттық жүйесімен Қазақстан Республикасы Цифрлық даму, инновациялар және аэроғарыш өнеркәсібі министрлігінің «электрондық үкімет» шлюзі арқылы интеграциялауды іске асыру туралы 2021 жылғы 14 маусымдағы Келісімге сәйкес келіп түседі.
Қазақстан Республикасы Әділет министрлігінің АХАТ ақпараттық жүйесінен (бұдан әрі – ҚР ӘМ), сондай-ақ Қазақстан Республикасы Денсаулық сақтау министрлігінің «Тіркелген халық тіркелімі» ақпараттық жүйесінен (бұдан әрі – ҚР ДСМ ТХТ АЖ) туу және өлім туралы медициналық куәліктер Ұлттық статистика бюросының ХСТ ақпараттық жүйесіне онлайн режимінде келіп түседі.
Есепті кезеңнен кейінгі айдың 10-на дейін ай сайын ХСТ ақпараттық жүйесінің «АХАТ-тан жүктеу» модулінен «Туу» және «Өлім» оқиғалары бойынша кестелер жүктеу талаптарына сәйкес түсіріледі. Қалыптастырылған «Туу» және «Өлім» кестелері форматтық-логикалық бақылаудан және мәліметтердің толықтығына тексеруден өтеді.
Қателер немесе мәліметтердің толық еместігі анықталған жағдайда әкімшілік дереккөздерімен пысықтау жұмыстары жүргізіледі. Бұдан кейін есепті кезеңнен кейінгі айдың 25-не дейін пысықталған «Туу» және «Өлім» кестелері Бюроның Ақпараттық-есептеу орталығына беріледі, онда деректер өңделеді және халық санын есептеу үшін пайдаланылады.
Табиғи өсім және көші-қон сальдосы алдыңғы кезеңнің басындағы халық санына қосылады.
S.17 Деректерді қайта қарау
S.17.1 Деректерді қайта қарау – саясаты
Ресми статистикалық ақпаратты қайта қарау деректерді қайта қараудың белгіленген рәсімдеріне сәйкес жүзеге асырылады. 
Қайта қарау қателер анықталған, әкімшілік дереккөздерінен нақтыланған деректер алынған, статистикалық көрсеткіштерді есептеу әдіснамасы өзгерген немесе деректерді өңдеу әдістері жетілдірілген жағдайларда жүргізіледі.
Қайта қарау туралы шешімді тиісті статистикалық ақпаратты өндіруге жауапты құрылымдық бөлімше деректердің өзгеру себептеріне талдау жүргізгеннен және олардың жарияланған көрсеткіштерге әсерін бағалағаннан кейін қабылдайды.
Деректерді қайта қарау кезінде процестің ашықтығын сақтау қамтамасыз етіледі: пайдаланушыларға қайта қарау фактісі, енгізілген өзгерістердің себептері және олардың қай кезеңдерге қатысты екені туралы ақпарат беріледі. Жаңартылған деректер Бюроның ресми ресурстарында жаңартылған күні және тиісті түсіндірмелері көрсетіле отырып орналастырылады.
S.17.2 Деректерді қайта қарау/A6
Есепті кезеңде қайта қараулар жүргізілді. 2009 жылдан бастап динамикалық қатарларда әкімшілік-аумақтық бірліктердегі өзгерістерге сәйкес қайта есептеулер жүргізілді. Қайта қарау бұрын жарияланған көрсеткіштердің мәндерін нақтылау сипатында болды, негізгі үрдістер өзгерген жоқ. Халықтың жалпы саны өзгеріссіз қалды, өзгерістер тек әкімшілік-аумақтық бірліктердің ішінде болды.
S.18 Бастапқы статистикалық деректерді және (немесе) әкімшілік, және (немесе) балама деректерді өңдеу
S.18.1 Бастапқы деректер
Халық саны көрсеткіштерін есептеу.
Елдегі және оның өңірлеріндегі халық саны туралы ақпараттың негізгі көздері ұлттық халық санағын жүргізу қорытындылары бойынша алынған деректер болып табылады. Санақаралық кезеңде елдегі және оның өңірлеріндегі халық санының табиғи қозғалысы (туғандар мен қайтыс болғандар туралы деректер) және көші-қон (тұрақты тұрғылықты жері бойынша келгендер мен кеткендер туралы деректер) есебінен өзгереді - Тұрақты халықтың жалпы санын есептеу Қазақстан Республикасы және оның өңірлері бойынша тұтастай жүргізіледі.
Есептеулерде әкімшілік-аумақтық қайта құрулар нәтижесінде жекелеген өңірлердегі халық санының ұлғаюы немесе қысқаруы ескеріледі. 
Жыл басындағы тұрақты халық санының ағымдағы бағалары соңғы ұлттық халық санағын жүргізу қорытындылары бойынша алынған, ұлттық халық санағын өткізу күнінен санақ жүргізілген жылдың 1 қаңтарына келтірілген деректер негізінде есептеледі, оларға жыл сайын Қазақстан Республикасының немесе оның өңірлерінің аумағына тұрақты тұруға келгендер мен туғандардың саны қосылады және Қазақстан Республикасының немесе оның өңірлерінің аумағынан тыс жерлерге тұрақты тұруға кеткендер мен қайтыс болғандардың саны шегеріледі.  
Бастапқы деректердің негізгі көздері халықтың ұлттық санағының нәтижелері, сондай-ақ туу, өлім, тұрақты тұру үшін келген және кеткен адамдар туралы әкімшілік деректер болып табылады.
Тұрақты халықтың жалпы саны Қазақстан Республикасы және оның әкімшілік-аумақтық бірліктері бойынша халықтың табиғи және көші-қон қозғалысын, сондай-ақ әкімшілік-аумақтық өзгерістерді ескере отырып есептеледі.
S.18.2 Деректерді жинау кезеңділігі
Әкімшілік деректер Бюроға мемлекеттік ақпараттық жүйелермен ақпараттық өзара іс-қимыл жасау арқылы тұрақты негізде түсіп отырады. Халық саны көрсеткішін қалыптастыру жыл сайын жүзеге асырылады.
S.18.3 Деректерді жинау
Әкімшілік деректерді алу деректер иелерінің ақпараттық жүйелерімен интеграциялық тетіктер арқылы (ҚР ӘМ АХАТ АЖ, ҚР ДСМ ТХТ АЖ, ҚР ІІМ КМС) Бюроның ХСТ АЖ-мен ақпараттық өзара іс-қимыл жасау арқылы жүзеге асырылады.
S.18.4 V1. Деректердің анықтығы
Деректердің анықтығын қамтамасыз ету мақсатында үшін бақылаудың автоматтандырылған және сараптамалық рәсімдері қолданылады.
Деректерді қабылдау кезеңінде міндетті реквизиттердің толтырылуын бақылауды, көрсеткіштердің рұқсат етілген мәндерін тексеруді және көрсеткіштер арасындағы өзара байланыстарды бақылауды қамтитын форматтық-логикалық тексерулер жүргізіледі.
Көрсеткіштердің динамикасына талдау жүргізіледі, аномальды мәндер анықталады және деректердің сәйкессіздігі тексеріледі.
Әкімшілік дереккөздерін пайдалану кезінде деректердің толықтығына, өзектілігіне және басқа мемлекеттік ақпараттық ресурстардағы деректермен салыстырмалылығына бақылау жүзеге асырылады.
Респонденттерге және әкімшілік деректер иелеріне қатысты қажет болған жағдайда Қазақстан Республикасының мемлекеттік статистика саласындағы заңнамасына сәйкес мемлекеттік бақылау шаралары қолданылады.
S.18.5 U1. Деректердің бірегейлігі
Статистикалық жұмыстар жоспары шеңберінде ресми статистикалық ақпараттың қайталануы жоқ.
Көрсеткіштерді қалыптастыру кезінде әкімшілік деректерді қайталап жинауға жол берілмейді.
Объектілерді сәйкестендіру үшін бірегей сәйкестендіргіштер және ұлттық жіктеу жүйесінің элементтері пайдаланылады.
Әкімшілік деректер мен мемлекеттік ақпараттық жүйелерді пайдалану ақпаратты қайталап жинау көлемін қысқартуға мүмкіндік береді.
Көрсеткішті қалыптастыру кезінде бір демографиялық оқиғаны қайталап есепке алуға жол берілмейді.
Жазбаларды сәйкестендіру үшін мемлекеттік ақпараттық жүйелерде көзделген бірегей сәйкестендіргіштер пайдаланылады. Деректерді өңдеу кезінде қайталанатын жазбаларды анықтау және алып тастау рәсімдері жүзеге асырылады.
Интеграцияланған әкімшілік деректер көздерін пайдалану деректерді қайталап жинауды және қайталап есепке алуды барынша азайтуға мүмкіндік береді.
S.18.6 A7. Импутация
Қолданылмайды.
S.18.7 Түзету
Деректерді түзету кеш тіркеулер, нақтыланған әкімшілік деректер келіп түскен және бастапқы ақпараттық жүйелерде қателер анықталған жағдайда жүзеге асырылады.
Нақтыланған деректер белгіленген бақылау рәсімдерінен өтеді және кейінгі статистикалық көрсеткіштерді қалыптастыру және/немесе белгіленген қайта қарау рәсімдеріне сәйкес бұрын жарияланған мәндерді қайта қарау кезінде пайдаланылады.
S.18.7.1 Маусымдық түзету
Қолданылмайды.
S.19 Пікір
Статистикалық ақпаратты қалыптастыру мемлекеттік ақпараттық жүйелерден және әкімшілік дереккөздерінің иелерінен алынатын әкімшілік деректерді пайдалану арқылы жүзеге асырылады.
Бастапқы деректердің сапасы ақпаратты верификациялау, форматтық-логикалық бақылау, толықтығы мен сәйкестігін талдау рәсімдерін жүргізу арқылы қамтамасыз етіледі.
Одан әрі жетілдірудің негізгі бағыттары әкімшілік деректердің сапасын арттыру, олардың өзектілігін қамтамасыз ету, анықталған сәйкессіздіктерді жою және автоматтандырылған бақылау тетіктерін дамыту болып табылады.
Деректердің сапасын талдау нәтижелері бойынша бастапқы ақпараттың толықтығына, өзектілігіне және сәйкестігіне байланысты жекелеген мәселелер анықталды. Оларды жою үшін деректерді берушілермен өзара іс-қимыл жүргізіледі, ақпаратты жинау және өңдеу процестерін жетілдіру бойынша іс-шаралар іске асырылады.
Көрсетілген іс-шараларды іске асыру статистикалық көрсеткіштердің сенімділігін арттыруға және деректердің ұлттық және халықаралық сапа стандарттарының талаптарына сәйкестігін қамтамасыз етуге мүмкіндік береді.
Халық санының көрсеткіші халықтың ұлттық санағының нәтижелері және халықтың табиғи және көші-қон қозғалысы туралы әкімшілік деректер негізінде қалыптастырылады.
Көрсеткіштің сапасына әсер етуі мүмкін негізгі факторларға демографиялық оқиғаларды тіркеудің уақтылылығы мен толықтығы, әкімшілік деректердің дұрыстығы, кеш тіркеулер және әкімшілік-аумақтық құрылымдағы өзгерістер жатады.
Аталған факторлардың әсерін барынша азайту мақсатында деректерді автоматтандырылған бақылау рәсімдері, ведомствоаралық салыстырып тексеру және әкімшілік деректер көздерінің иелерімен өзара іс-қимыл жасау қолданылады.
Одан әрі жетілдірудің негізгі бағыттары әкімшілік деректердің сапасын арттыру, автоматтандырылған бақылауды дамыту, деректерді қайта қарау рәсімдерін жетілдіру және метадеректердің ақпараттылығын арттыру болып табылады.

